Diari Oficial de la Generalitat Valenciana


Sumari del DOGV 9968, del 29-10-2024 (2024/10429)

RESOLUCIÓ de 2 de setembre de 2024, de la Direcció General de Patrimoni, per la qual es resol el procediment i s'arxiva l'expedient per a la declaració d'herència intestada de Brenda Pauline Taylor n. Clarke.
----------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9968

Data del DOGV
:   29-10-2024

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2024/10176

CVE
:   YWUC-W-3425-41474

Data del document
:   02-09-2024

Organisme emissor
:   Conselleria d'Hisenda, Economia i Administració Pública

Tipus de document
:   Resolució

Número d'expedient: ABI 170/2024.

Causant: Brenda Pauline Taylor n. Clarke.

Passaport: \*\*\*\*149\*\*

Lloc i data de la defunció: Calp (Alacant), 13 de gener de 2015.

Últim domicili: Calp (Alacant).

*Antecedents de fet*

La Conselleria d'Hisenda, Economia i Administració Pública ha tingut coneixement mitjançant ofici del Jutjat de Primera Instància número 4 de Dénia (Alacant), de data d'entrada 5 de desembre de 2023, número de registre d'entrada 8240, de l'existència del procediment d'execució de títols judicials 1527/2023 contra l'herència jacent de Brenda Pauline Taylor n. Clarke, morta a Calp (Alacant), el dia 13 de gener de 2015, amb estat civil de viuda, aporta acte i Decret de 28 de novembre de 2023.

Mitjançant un escrit de data 13 de setembre de 2023 de la Direcció General de Patrimoni, Servici d'Herències Abintestat, se sol·licita al Jutjat de Primera Instància número 4 de Dénia la documentació del causant que conste en el procediment d'execució hipotecària 1527/2023.

Amb data de registre d'entrada 13 de febrer de 2024, número de registre d'entrada 663, el Jutjat de Primera Instància número 4 de Dénia presenta ofici de data 6 de febrer de 2024, al qual s'adjunta el certificat de defunció de Brenda Pauline Taylor n. Clarke; el certificat d'actes d'última voluntat de la causant, en el qual consta que no va atorgar testament; i el certificat d'empadronament, en el qual es constata que va estar empadronada a l'Ajuntament de Calp.

No constant, en principi, l'existència de persones amb dret a heretar, amb data 15 de març de 2024, es va dictar Acord d'incoació, publicat en el *Diari Oficial de la Generalitat Valenciana*, el 19 d'abril de 2024, i exposat en el tauler d'edictes de l'Ajuntament de Calp (Alacant), del 29 d'abril al 30 de maig de 2024.

Per un escrit del lletrat Francisco Ignacio Pérez Mira, de 3 de maig de 2024, amb data de registre d'entrada 3 de maig de 2024 i número de registre d'entrada 1981, es trasllada a l'expedient certificat d'actes d'última voluntat de la causant, en el qual consta que va atorgar testament, i còpia del testament de la causant.

Existint discrepància entre els dos certificats d'actes d'última voluntat que consten en l'expedient a nom de Brenda Pauline Taylor n. Clarke, des d'esta Administració, el 9 de maig de 2024, es va sol·licitar al Registre General d'Actes d'Última Voluntat un aclariment referent als dos certificats.

Mitjançant comunicació telemàtica de data 19 de juliol de 2024, des del Servici d'Últimes Voluntats i Assegurances, Subdirecció General del Notariat i dels Registres, Ministeri de la Presidència, Justícia i Relacions amb Les Corts, es dona trasllat de certificat d'actes d'última voluntat de la causant rectificat, on s'acredita que va atorgar testament.

Davant l'existència d'hereus amb millor dret, és procedent l'arxivament de l'expedient de declaració administrativa de la Generalitat com a hereua abintestada.

*Fonaments de dret*

En compliment del que preveuen l'article 71 de la Llei orgànica 5/1982, d'1 de juliol, d'Estatut d'Autonomia de la Comunitat Valenciana; l'article 956 del Codi Civil; l'article 43.3 de la Llei 14/2003, de 10 d'abril, de patrimoni de la Generalitat Valenciana; l'article 6.2 del Decret 20/2019, de 15 de febrer, del Consell, pel qual es regula el procediment per a la tramitació d'expedients d'herències intestades a favor de la Generalitat i, atenent el que establixen els articles 20 i següents de la Llei 33/2003, de 3 de novembre, de patrimoni de les administracions públiques, en la redacció donada per la Llei 15/2015, de 2 de juliol, de jurisdicció voluntària, així com en l'exercici de les competències que m'atribuïx l'article 14 del Decret 133/2023, de 10 d'agost, del Consell, d'aprovació del Reglament orgànic i funcional de la Conselleria d'Hisenda, Economia i Administració Pública, i basant-me en el que disposa l'article 84 de la Llei 39/2015, d'1 d'octubre, del procediment administratiu comú de les administracions públiques,

RESOLC

*Primer*

Declarar acabat l'expedient administratiu d'herència intestada, així com la improcedència de declaració de la Generalitat Valenciana com a hereua de Brenda Pauline Taylor n. Clarke, d'acord amb l'article 6.2 del Decret 20/2019, de 15 de febrer, del Consell, pel qual es regula el procediment per a la tramitació d'expedients d'herències intestades a favor de la Generalitat, al no haver-hi hereus amb millor dret, no sent necessari informe previ de l'Advocacia General de la Generalitat, d'acord amb informe d'esta, de data 26 de febrer de 2018, al projecte de Decret del Consell, pel qual es regula el procediment per a la tramitació d'expedients d'herències intestades a favor de la Generalitat.

*Segon*

Publicar esta resolució en el *Diari Oficial de la Generalitat Valenciana*  i en la web de la Conselleria d'Hisenda, Economia i Administració Pública.

*Tercer*

Contra esta resolució, que no posa fi a la via administrativa, i de conformitat amb el que establixen la Llei 39/2015, d'1 d'octubre, del procediment administratiu comú de les administracions públiques, i la Llei 29/1998, de 13 de juliol, reguladora de la jurisdicció contenciosa administrativa, es podrà interposar un recurs d'alçada davant de la Secretaria Autonòmica d'Economia en el termini d'un mes, a comptar a partir de l’endemà de la recepció d'esta notificació.

Transcorreguts tres mesos des del dia següent al de la interposició del recurs d'alçada sense que este haja sigut resolt, es podrà entendre desestimat i es podrà interposar un recurs contenciós administratiu davant la Sala Contenciosa Administrativa del Tribunal Superior de Justícia de la Comunitat Valenciana en el termini de sis mesos.

Tot això, sense perjuí que es puga exercitar qualsevol altre recurs o acció que es considere oportú.

  

València, 2 de setembre de 2024

Antonio Joaquín Woodward Poch

Director general de Patrimoni